---
# System prepended metadata

title: Policy summary Croatian
tags: [' policy', ' croatian', languages]

---

---
title: Policy summary Croatian
tags: languages, croatian, policy
permalink: https://c19vax.scibeh.org/hr/summary
---

{%hackmd GHtBRFZdTV-X1g8ex-NMQg %}



# Sažetak za donositelje odluka


:::success
Priredio [PolicyBristol](mailto:policy-bris@bristol.ac.uk) u siječnju 2021., Sveučilište u Bristolu.

Preveli: **Nikola Biliškov** i **Beata Halassy**
:::

<span style="font-size:24px">**[PDF](https://osf.io/qu7kv/)**</span>

---
[TOC]

---

## O priručniku 

:::spoiler Ovaj online priručnik je priredila skupina znanstvenika na čelu sa Sveučilištem u Bristolu, kako bi pomogao u borbi protiv širenja dezinformacija o cjepivima protiv COVID-19.

<br>

Ovaj online priručnik je priredila skupina znanstvenika na čelu sa Sveučilištem u Bristolu, kako bi pomogao u borbi protiv širenja dezinformacija o cjepivima protiv COVID-19. U priručniku su obrađena ponašanja i stavovi javnosti, javnih politika, činjenice i dezinformacije.

Cilj je priručnika pružiti praktične savjete i najnovije informacije i dokaze koji će doprinjeti činjenično utemeljenoj javnoj debati o cjepivima, smanjiti strahove i konstruktivno opovrgnuti mitovi. Priručnik uključuje:

- Ključne činjenice i poruke o cjepivima i cijepljenju; 
- Upute za komunikaciju s neodlučnima u vezi cijepljenja; 
- Znanstveno utemeljene upute za opovrgavanje mitova i dezinformacija o cijepljenju.

Priručnik također sadrži brojne poveznice na ‘[živu knjižnicu](https://c19vax.scibeh.org)’ informacija koja se stalno nadograđuje. 

Komunikacijski priručnik o cijepljenju protiv COVID-19 i pripadni Wiki su priređeni u okviru projekta [SciBeh](https://c19vax.scibeh.org/contributors).

Autore i prevoditelje priručnika kontaktirajte na: contact@scibeh.org odnosno nbilis@irb.hr

:::


## Ključne činjenice o cjepivu i cijepljenju

:::spoiler Cjepiva pomažu ljudima preživjeti. 

<br>

Cjepiva svake minute spase 5 ljudskih života. Procjenjuje se da je iskorjenjivanjem velikih boginja – ozbiljne bolesti koja je i među preživjelima ostavljala doživotne posljedice – spašeno pet milijuna života svake godine. Da velike boginje nisu iskorijenjene cjepivom, svakih 6 sekundi bi i sad netko umro od ove bolesti. Ne tako davno, prije uvođenja cjepiva 1980. godine, u svijetu je od ospica umiralo preko 2,6 milijuna ljudi godišnje.


:::

:::spoiler Cjepiva mogu spašavati živote samo ako se ljudi cijepe. 

<br>

Srećom, većina ljudi se cijepi. Na primjer, 85% djece diljem svijeta je cijepljeno protiv difterije, tetanusa i pertusisa (hripavca), a u 125 zemalja taj postotak prelazi 90%. Velika većina ljudi u većini zemalja cijepe svoju djecu, čime daju važan doprinos javnom zdravlju i kvaliteti života.

:::

<br>

<!--:arrow_backward: More information on [**success of vaccines**](https://c19vax.scibeh.org/pages/vaxsuccess).-->

## Cjepiva protiv COVID-19 

:::spoiler COVID-19 je ozbiljna bolest. 

<br>

U samo 10 mjeseci, virus SARS-CoV-2 je zarazio preko 78 milijuna, a ubio 1,7 milijuna ljudi diljem svijeta. Pacijenti oboljeli od COVID-19 zahtijevaju intenzivnu bolničku skrb po šest puta većoj stopi u odnosu na pandemiju svinjske gripe 2009. godine. Mnogi koji prebole tu bolest suočavaju se s dugotrajnim i ponekad vrlo ozbiljnim zdravstvenim posljedicama.

Iako su zaštitne mjere, poput izolacije simptomatskih osoba, nošenja maski i fizičkg distanciranja, usporile širenje virusa, cjepiva nam nude bolji izlaz iz pandemije COVID-19, a znanstvenici su razvili nekoliko izuzetno učinkovitih cjepiva protiv COVID-19.

:::

<br>

<!--:arrow_backward: More [**facts about COVID-19**](https://c19vax.scibeh.org/pages/covidfacts).-->

## Ispitivanja cjepiva protiv COVID-19

Zbog rizika od COVID-19 i njegove raširenosti, klinička istraživanja su ubrzana, i to bez kompromitiranja sigurnosti cjepiva:
 

* S obzirom na to da financiranje nije bilo prepreka, tisuće znanstvenika se angažiralo u tom zajedničkom nastojanju..
* Deseci tisuća ljudi se u kratkom roku tijekom 2020. godine dobrovoljno prijavilo za sudjelovanje u kliničkim ispitivanjima cjepiva protiv COVID-19, u odnosu na 12-18 mjeseci koliko je uobičajeno potrebno za regrutiranje značajno manjeg broja dobrovoljaca za slična istraživanja  
* Ta cjepiva su ispitana na većem uzorku sudionika u odnosu na mnoga prethodna cjepiva za druge bolesti. 
* Zbog velike rasprostranjenosti COVID-19 u populaciji, bilo je moguće brže procijeniti učinkovitost cjepiva na prirodno prisutnim infekcijama nego što bi to bilo moguće u slučaju bolesti koje se rjeđe pojavljuju. 
* Farmaceutske kompanije su preuzele financijske rizike i vrlo rano započele ulagati u proizvodnju cjepiva, tako da je masovno cijepljenje moglo započeti odmah po dovršetku kliničkih studija. 

Kao i kod svih lijekova, nakon cijepljenja protiv COVID-19 je moguća pojava nuspojava. Međutim, te nuspojave su prolazne (traju od 24 do 48 sati), a ozbiljne nuspojave (alergijske reakcije) su izuzetno rijetke. **Rizik od bolesti daleko premašuje rizike cijepljenja protiv COVID-19.**

<br>

<!--:arrow_backward: More [**facts about COVID-19 vaccines**](https://c19vax.scibeh.org/pages/c19vaxfacts).-->

## Stavovi javnosti i cijepljenje

Istraživanja provedena u više zemalja su pokazala da velik dio javnosti razumije važnost cijepljenja protiv COVID-19 i želi se cijepiti. 


Anketa provedena u Ujedinjenom Kraljevstvu je pokazala da se povjerenje u znanstvenike povećava, pri čemu je u travnju 2020. godine 64% ispitanika odgovorilo da zbog pandemije više slušaju savjete znanstvenika i istraživača.

Izglednije je da će se ljudi cijepiti ako: 

* je to lako izvedivo, besplatno i jednostavno; 
* imaju povjerenja u sigurnost cjepiva i u sustav koji ga isporučuje; 
* njihovi liječnici preporučuju cijepljenje; 
* su se njihovi uzori, prijatelji i članovi obitelji te ostali s kojima se identificiraju već cijepili;
* ih se podsjeća da njihova odluka može doprinijeti kolektivnoj imunosti i pomoći drugima;
* prepoznaju rizik od bolesti te shvaćaju da je cijepljenje učinkovito rješenje za taj rizik. 


Faktori koji stvaraju neodlučnost prema cijepljenju protiv COVID-19:

* ideološki razlozi; 
* otprilike trećina onih koji se ne namjeravaju cijepiti protiv COVID-19 su deklarirani protivnici cijepljenja, a oni često vjeruju u teorije zavjera; 
* zabrinutost zbog sigurnosti;
* mnoge marginalizirane skupine tradicionalno često se suočavaju s preprekama i nejednakostima u pristupu zdravstvoj skrbi, a tu je situaciju pandemija COVID-19 samo pogoršala. Oni također mogu imati povijest kolektivnih iskustava s medicinskim zlouporabama koje utječu na trenutno povjerenje u sustav;
* neki se ljudi namjeravaju provući kao “slijepi putnici”, prepuštajući cijepljenje drugima, a oni će onda uživati u blagodatima kolektivnog imuniteta (tzv. imuniteta krda) bez da su se sami procijepili;
* Neki mladi i zdravi pojedinci su uvjereni da za njih COVID-19 ne predstavlja rizik. 


<br>

<!--:arrow_backward: More information on [**public attitudes towards the COVID-19 vaccines**](https://c19vax.scibeh.org/pages/publicattitudes).-->

----

{%hackmd GHtBRFZdTV-X1g8ex-NMQg %}
{%hackmd TLvrFXK3QuCTATgnMJ2rng %}
{%hackmd oTcI4lFnS12N2biKAaBP6w %}